เคยสงสัยกันบ้างไหม โครงสร้างต้นทุนธุรกิจ “โลจิสติกส์” มีอะไรบ้าง และอะไรคือต้นทุนที่แพงที่สุด
ISUZU ที่มีธุรกิจหลักคือจัดจำหน่ายรถขนส่งเพื่อการพาณิชย์ มีบริการเสริมที่ชื่อว่า Life Cycle Solutions บริการโซลูชันสำหรับผู้ใช้รถ ISUZU ที่ดูแลผู้ประกอบการโลจิสติกส์แบบครบวงจร
3 มี.ค. 2566

เคยสงสัยกันบ้างไหม โครงสร้างต้นทุนธุรกิจ “โลจิสติกส์” มีอะไรบ้าง และอะไรคือต้นทุนที่แพงที่สุด
ISUZU x ลงทุนแมน
จากข้อมูลของสภาพัฒน์ระบุว่า
- น้ำมันเชื้อเพลิงและค่าน้ำมันหล่อลื่น 49.1%
- ผลตอบแทนพนักงาน 32.1%
- ค่าซ่อมบำรุงรถยนต์ 7.3% 
- อื่น ๆ 11.5%
ต้องบอกว่าเป็นอะไรที่เกินคาดเลยทีเดียว เพราะใครจะคิดว่าต้นทุนน้ำมันเชื้อเพลิงต่าง ๆ  
คิดเป็นสัดส่วนเกือบ ๆ 50% ของต้นทุนธุรกิจทั้งหมดเลยทีเดียว
ยิ่งปัจจุบันราคาน้ำมันสูงขึ้นกว่าเดิม พร้อมกับปัญหาเงินเฟ้อ  
ก็ยิ่งสร้างความลำบากใจให้เจ้าของธุรกิจโลจิสติกส์ อย่างไม่เคยเกิดขึ้นมาก่อน
พอเป็นแบบนี้ ทำให้ ISUZU ที่มีธุรกิจหลักคือจัดจำหน่ายรถขนส่งเพื่อการพาณิชย์
มีบริการเสริมที่ชื่อว่า Life Cycle Solutions บริการโซลูชันสำหรับผู้ใช้รถ ISUZU ที่ดูแลผู้ประกอบการโลจิสติกส์แบบครบวงจร
ตั้งแต่ขอสินเชื่อเพื่อออกรถ solution ที่ช่วยลดต้นทุนด้านต่าง ๆ ระหว่างใช้งานรถ ไปจนถึงบริการขายรถมือสอง โดยบริการนี้ครอบคลุมตั้งแต่รถปิคอัพ จนถึงรถขนส่งขนาดใหญ่อย่าง รถสิบล้อ เป็นต้น
บริการ Life Cycle Solutions จะช่วยเหลือเจ้าของธุรกิจโลจิสติกส์ได้ดีแค่ไหน ?
ลงทุนแมนจะเล่าให้ฟัง
  
จากข้อมูลของ สภาพัฒน์ รายงานว่าแม้ตลาดโลจิสติกส์จะเติบโตขึ้นเรื่อย ๆ 
แต่..ก็แฝงไปด้วยความท้าทายที่เกิดขึ้น เมื่อต้นทุนค่าขนส่งสูงขึ้นอย่างต่อเนื่อง 
โดยเฉพาะ ค่าน้ำมันเชื้อเพลิง
เจ้าของธุรกิจโลจิสติกส์ จึงมีทางเลือกอยู่ 2 ทาง..
ทางเลือกที่ 1 คือ การขึ้นอัตราค่าบริการ
เรื่องนี้แทบจะเป็นไปไม่ได้เลย เพราะเจ้าของธุรกิจต่างรู้ดีว่า หากขยับขึ้นราคาค่าบริการเมื่อใด
ลูกค้าที่อยู่ในมือ ก็พร้อมที่จะเปลี่ยนใจไปใช้บริการเจ้าอื่น ๆ
ส่วนทางเลือกที่ 2 คือ การลดต้นทุนธุรกิจของตัวเอง โดยเฉพาะค่าน้ำมันเชื้อเพลิง
เพราะนี่คือต้นทุนธุรกิจโลจิสติกส์ที่สูงที่สุด คิดเป็น 49.1% เลยทีเดียว 
ก็เลยทำให้เจ้าของธุรกิจโลจิสติกส์ ต่างคิดค้นหาวิธีที่จะลดต้นทุนตรงนี้ ให้ได้มากที่สุด
เพราะเมื่อขึ้นค่าบริการไม่ได้ ทางเลือกเดียวก็คือต้องลดต้นทุนธุรกิจของตัวเองลง
ทีนี้เรามาดูว่า Life Cycle Solutions ของทาง ISUZU มีวิธีไหนที่ลดต้นทุนเหล่านี้ได้บ้าง
- Teletec 
การติดตั้งระบบ GPS อัจฉริยะ ที่มีฟังก์ชันพิเศษที่นอกจากติดตามรถแล้วนั้น
ระบบนี้ยังฉลาดสุด ๆ โดยสามารถวิเคราะห์พฤติกรรมการขับขี่ พร้อมรายงานสำหรับผู้บริหาร และมีเสียงแจ้งเตือนแบบเรียลไทม์บนรถ หากมีพฤติกรรมขับขี่ที่ไม่ปลอดภัยและไม่ประหยัดน้ำมัน
นั่นคือตัวอย่างโซลูชันที่ช่วยประหยัดน้ำมัน
ทีนี้เรามาดูบริการนี้จะมาช่วยควบคุมค่าซ่อมบำรุงรถ และช่วยลดเวลาเสียเปล่าให้แก่ธุรกิจได้ดีแค่ไหน
- Tri Petch Parts
รู้หรือไม่ อะไหล่ตรีเพชรฯ เป็นอะไหล่แท้ทางเลือกที่ถูกออกแบบเพื่อรถบรรทุกอีซูซุ
โดยเฉพาะ ทำให้มั่นใจได้ว่าอะไหล่ตรงรุ่น มีคุณภาพ ช่วยประหยัดค่าใช้จ่ายในการบำรุงรักษา
- Isuzu Care 
แพ็กเกจซ่อมบำรุงแบบเหมาจ่าย ที่คิดค่าบริการเป็น บาท/กม. ช่วยควบคุมค่าใช้จ่ายล่วงหน้าได้ ทั้งในส่วนของการซ่อมบำรุง จนถึงเหตุการณ์ที่อาจเกิดขึ้นโดยไม่คาดคิด 
อีกทั้ง Isuzu Care ยังช่วยลดเวลาเสียเปล่า จากการเสียหายรุนแรงของรถที่อาจจะเกิดขึ้นได้ เพราะเป็นการซ่อมบำรุงเชิงป้องกันที่ตรวจสอบสภาพรถ และซ่อมบำรุงก่อนที่อะไหล่จะหมดอายุการใช้งาน
โดยสารพัดโซลูชันเหล่านี้ สามารถติดต่อได้ที่โชว์รูมกว่า 300 สาขาของ ISUZU ครอบคลุมทั่วประเทศที่รองรับเจ้าของธุรกิจที่ไม่ว่าจะอยู่ที่ใด 
ก็สามารถเข้าถึงบริการต่าง ๆ ได้อย่างสะดวกสบาย  
 
อีกเรื่องที่น่าสนใจคือ ISUZU ไม่ได้มีแค่โซลูชันลดต้นทุนธุรกิจขนส่งอย่างเดียว..
เพราะหากเจ้าของธุรกิจ เกิดอยากซื้อรถขนส่งคันใหม่ เพื่อทดแทนรถคันเก่า
หรือเพื่อขยายธุรกิจที่กำลังเติบโต ก็จะมีบริการ Tri Petch Leasing สินเชื่อเช่าซื้อรถยนต์ และรถบรรทุกแบบครบวงจร
ทีนี้เมื่อมีรถคันใหม่ ก็อาจอยากจะขายรถคันเก่า เพื่อนำมาเป็นทุนหมุนเวียนในธุรกิจ
ก็ยังมีบริการ Truck2Hand ตลาดออนไลน์ สำหรับรถบรรทุก และเครื่องจักรหนักมือสอง มีทั้งบริการับซื้อ และฝากขาย
ถึงอย่างไรก็ตาม แม้ทาง ISUZU จะมีสารพัดโซลูชันขั้นเทพ
ที่ช่วยลดต้นทุน “ค่าน้ำมัน ค่าซ่อมบำรุง และค่าเสียโอกาส”
แต่..สุดท้ายหากจะให้เป้าหมายการลดต้นทุนมีประสิทธิภาพสูงสุด
พนักงานที่เกี่ยวข้องต้องทำงานร่วมมือกับโซลูชัน
เพราะระบบที่ดีที่สุดในโลกธุรกิจก็คือ ความร่วมมือ 
ไม่ว่าจะเป็นมนุษย์กับมนุษย์ หรือมนุษย์กับเทคโนโลยีและบริการโซลูชันต่าง ๆ นั่นเอง
References
-รายงาน Thailand's Logistics Report 2021 จากสภาพัฒน์
-ข้อมูลจากฝ่ายประชาสัมพันธ์ แบรนด์ ISUZU